
**Éves munkaterv – ÖKO iskola – 2024/25-ös tanév**

**Vakok Egységes Gyógypedagógiai Módszertani Intézménye, Óvodája, Általános Iskolája, Szakiskolája, Készségfejlesztő Iskolája, Fejlesztő Nevelés-Oktatást Végző Iskolája, Kollégiuma és Gyermekotthona**





A fenntarthatóság és környezettudatosság napjainkban az életünk szerves részévé vált az egész világon. A Föld állapota rohamos mértékben romlik. Ezt egyrészt tapasztaljuk a mindennapjaink során, az extrém időjárási jelenségek és a felmelegedés során, de emellett folyamatosan tájékozódhatunk a különböző médiákon keresztül az állat- és növényvilág bio-diverzitásának csökkenéséről, arról, hogy évente 13 millió hektárral csökken az erdőterület a világon, 1970 óta több mint 30%-kal kevesebb az állatvilág fajainak a száma.

„Az ökológiai lábnyom adatok is megdöbbentőek: globális lábnyomunk 1966 óta megduplázódott, így jelenleg másfél Földnek megfelelő erőforrást használunk el, azaz bőven túlléptünk megengedett kereteinken. Ezt már a 2008-as adatok szerint is túlléptük, akkor 1,3 Földnek meg-felelő területet használtunk. A jelenlegi 1,5-es adat, vagyis a növekedés nemcsak a lakosság egy főre jutó felhasználás-növekedésének köszönhető, hanem a népesség nagymértékű gyarapodásának is.” (<https://greenfo.hu/hir/fold-napja-romlik-bolygonk-allapota_1303493375/>)

Ezek legfőbb oka a széndioxid-, és a metánkibocsátás, mely az üvegházhatást okozza. Ezek csökkentése előfeltétele, hogy a bolygónk állapotának további romlását megakadályozhassuk. Ebben nagy szerepe van az iparnak, az állattenyésztésnek, a gáz- és olajkitermelésnek és a nemzetenként felhasznált édesvíz készletnek is, hogy csak a legfontosabbakat említsem, de mi magunk, emberek a mindennapi éltünk és tevékenységeink megváltoztatásával is hozzájárulhatunk, hogy a folyamatot csökkenteni tudjuk, vagy megállíthassuk. S ehhez kiváló színtér az oktatás. Az ökoiskolák, mint innovatív és környezetbarát oktatási intézmények egyrészt a tanulók szemléletformálását célozzák, másrészt a diákokon keresztül a szülőket is megszólítják. A környezeti problémákra adott válaszként megszületett ökoiskolák elengedhetetlen szereplői a mai, modern oktatási környezetnek.

Az ÖKO iskola program célja a környezettudatosság növelése, a fenntarthatóságra nevelés, valamint, a diákok aktív részvétele a környezetvédelmi tevékenységekben. A munkaterv célja, hogy minden érintett egyaránt részt vegyen a megvalósításban: a környezettudatosabb iskolai közeg kialakításában. A közös tevékenységek és programok révén a diákok nemcsak ismereteket szereznek, hanem közvetlenül tapasztalják meg a fenntarthatóság fontosságát. Kiemelt cél a fenntarthatóságra nevelés és környezeti nevelés beépítése, integrálása a tananyagba és a mindennapi iskolai életbe. A gyerekeken keresztül a szülők megszólítása. A következő nemzedék értékrendjének kialakítása jelen feladat, s cél a jövő és jelen generáció környezettudatos állampolgárrá nevelése, környezetünk megfelelő állapotának megőrzése, javítása.

Az ÖKO iskolai program feladatai:

* Fenntarthatóság és ökológiai tudatosság a nevelés-oktatásban
* A fenntarthatóság, a környezetvédelem és az ökológiai lábnyom csökkentésének oktatása
* Diákok aktív bevonása a projektekbe (iskolakert, komposztálás, szelektív hulladékgyűjtés)
* Innovatív oktatási módszerek alkalmazása az öko-tudatos gondolkodás fejlesztése érdekében
* Egészséges életmód iránti igény kialakítása
* Személyes felelősségvállalás
* Információszerzés a hétköznapi környezeti problémákról (szemetelés, levegőszennyezés, talajszennyezés)
* takarékoskodás az energiával (víz, villany, üzemanyag, gáz)

Az ÖKO iskolai feladataink a következő színtereken zajlik:

* Iskolakert – Vakiskert
* Komposztálás
* SF4C (SchoolFood4Change) projekt – tankonyha – zero waste
* Szelektív hulladékgyűjtés
* Iskolagyümölcs program
* Projektnapok

|  |  |
| --- | --- |
| Hónap | Programok |
| Szeptember | Termények betakarítása a magaságyásokból   1. féléves munkaterv összeállítása   Szelektív hulladékgyűjtés  Komposztálás |
| Október | Magaságyások előkészítése a tavaszi ültetéshez (feltöltés, talajtakarás, trágyázás)  Állatok világnapja (október 4.)  Pet palackok visszaváltása (DÖK)  Szelektív hulladékgyűjtés  Komposztálás |
| November | Csatlakozás a SchollFood4Change programhoz  Munkaközösség magalakulása  iskolában az erdő – Budakeszi vadaspark, erdőpedagógiai foglalkozások  Magaságyások előkészítése a tavaszi ültetéshez (feltöltés, talajtakarás, trágyázás)  Ne vásárolj semmit nap (november 27.)  Elemgyűjtési nap  Szelektív hulladékgyűjtés  Komposztálás |
| December | Iskolakerti fűszerek felhasználása a konyhában  Szelektív hulladékgyűjtés  Komposztálás |
| Január | Gyűjtött kupakok elszállítása  Iskolakert verseny kihirdetése   1. féléves munkaterv összeállítása   Fenntarthatósági témahét pályázatának benyújtása  Pet palackok visszaváltása (DÖK)  Szelektív hulladékgyűjtés  Komposztálás |
| Február | Iskola kenyere projekt  Palántázás az ablakokban  Szelektív hulladékgyűjtés  Komposztálás |
| Március | Palántázás az ablakokban  Vetés a magaságyásokba  Új magaságyások vásárlása, telepítése  Víz világnapja (Március 22.)  Szelektív hulladékgyűjtés  Komposztálás |
| Április | Bogyós gyümölcs telepítése, körbe kerítése  Fenntarthatósági témahét (hulladék-hasznosítás,  zero-waste, fenntartható szabaduló szoba)  Föld világnapja (Április 22.)  Pet palackok visszaváltása (DÖK)  Szelektív hulladékgyűjtés  Komposztálás |
| Május | Palánták kiültetése, gondozása,  Anyák napi projekt  Madarak és fák világnapja (Május 10.)  Szelektív hulladékgyűjtés  Komposztálás |
| Június | Iskolakert verseny, eredményhirdetés  Elemgyűjtési nap  Pet palackok visszaváltása (DÖK)  Szelektív hulladékgyűjtés  Komposztálás |
| Július | Magaságyások gondozása a lakásotthon és a technikai személyzet közreműködésével |
| Augusztus | Magaságyások gondozása a lakásotthon és a technikai személyzet közreműködésével |